Ego Iosserandus Grossus Dominus Baceduni, notum facio omnibus præsentes litteras inspecturis, quod ego, exceptis rebus aliis, quas antiquitus receperam ab Ecclesia Cluniacensi in feodum, scilicet prata de Noemis, recepi a domno STEPHANO Abbate Clun. in feodum quicquid habeo apud Flagiacum,  in tota villa de Syrons, in valle de Maciaco. Item nemus de Serplate,  nemus de monte Audum,  locum qui dicitur Dens Turgi: Necnon  nemus de Rispaui,  quicquid iuris habeo vel habiturus sum in locis supradictis, tam in terris cultis, vel incultis, ædificatis vel non ædificatis, quam in vineis, pratis, molendinis, aquis, vel aquarum decursibus, nemoribus, pascuis, quibuscumque possessionibus, vel redditibus, tam in dominicaturis, quam feodis. De quibus omnibus supradictis ego feci homagium prædicto Stephano Abbati in Capitulo Clun. in præsentia Conuentus:  ad idem homagium de supradictis rebus faciendum, prædicto Stephano Abbati  eius successoribus me  successores meos in perpetuum obligaui. Nec in loco, qui dicitur Dens Turgi, nec in locis supradictis, ego vel successores mei, castrum, vel fortalitiam vllo vnquam tempore poterimus construere, ædificare. Et si quis castrum, vel fortalitiam in locis supradictis ædificare vellet vel construere; Ego  successores mei contradicere,  defendere ne fieret, pro posse nostro teneremur. Quod vt ratum  firmum futuris temporibus habeatur, præsentes litteras sigilli mei munimine roboraui. Actum anno gratiæ M. CC. XXXIV, mense Ianuario.